"Ek wil net baie dankie sê vir die interessante Saterdagoggend wat ek by Lekwena Wildlife Estate se 'Voëlkyk in die Veld' deugebring het. Terwyl manlief in die kokende son gholf gespeel het, het ek 51 verskillende voëlsoorte tydens die rondry op die estate aangeteken en oulike mense ontmoet. Die professionele ontvangs by die hek, die indeel van die besoekers in 3 voertuie, die voëlkenners se deurlopende inligting en die uitspan by Annidam boma met heerlike koffie, eetgoed en 'n vuurtjie was 'n wenner. Weereens baie dankie Engel & Völkers!"
Sy het aanvanklik vinnig 'n huurder gekry - binne 2 weke. Toe die huurder agterraak met sy betalings het sy vir ons reggestaan met advies en ons deur die regsproses gehelp om die geld weer by die huurder te verhaal. Met die uittrede inspeksie was sy volledig, regverdig en ferm teenoor beide myself en die huurder en was sy weer reg met billike advies oor dinge wat reggemaak moes word. Dit was 'n aangename ervaring om Linda as verhuringsagent te hê, ek sal haar aanbeveel aan enige iemand wat 'n eiendom in Potchefstroom wil uitverhuur."